ฟิทช์ให้อันดับเครดิตหุ้นกู้ BAY มูลค่าไม่เกินหมื่นลบ.ที่ ‘AAA(tha)’
บริษัท ฟิทช์ เรทติ้งส์ (ประเทศไทย) จำกัด ประกาศให้อันดั …
20 มี.ค. 2560

บริษัท ฟิทช์ เรทติ้งส์ (ประเทศไทย) จำกัด ประกาศให้อันดับเครดิตภายในประเทศระยะยาวที่ ‘AAA (tha)’ แก่หุ้นกู้ไม่ด้อยสิทธิ ไม่มีหลักประกันของธนาคารกรุงศรีอยุธยา จำกัด (มหาชน) หรือ BAY (อันดับเครดิต ‘AAA (tha)’/ แนวโน้มอันดับเครดิตมีเสถียรภาพ) โดยหุ้นกู้ดังกล่าวจะมีอายุไม่เกิน 3 ปี และจะมีมูลค่ารวมไม่เกิน 1 หมื่นล้านบาท วัตถุประสงค์ในการออกหุ้นกู้คือเพื่อนำไปใช้ชำระคืนเงินกู้ยืม และ/หรือ นำไปใช้ในการดำเนินกิจการทั่วไปของธนาคาร
สำหรับปัจจัยสนับสนุนอันดับเครดิต อันดับเครดิตของหุ้นกู้ไม่ด้อยสิทธิไม่มีหลักประกันอยู่ในระดับเดียวกันกับอันดับเครดิตภายในประเทศระยะยาวของ BAY เนื่องจากหุ้นกู้ดังกล่าวเป็นภาระผูกพันที่ไม่ด้อยสิทธิและไม่มีหลักประกันของธนาคาร
อันดับเครดิตภายในประเทศของ BAY สะท้อนถึงมุมมองของฟิทช์ที่มองว่า BAY เป็นบริษัทลูกที่มีบทบาทสำคัญในเชิงกลยุทธ์ต่อ Bank of Tokyo-Mitsubishi UFJ, Ltd. (BTMU, อันดับเครดิตสากลสกุลเงินต่างประเทศระยะยาวที่ ‘A’/แนวโน้มอันดับเครดิตเป็นลบ) ซึ่งเป็นธนาคารแม่และมีสัดส่วนการถือหุ้นใน BAY ที่ 76.9% อีกทั้ง BAY ยังมีบทบาทสำคัญในกลยุทธ์การขยายธุรกิจของ BTMU ในภูมิภาคเอเชียตะวันออกเฉียงใต้ และ BTMU ยังมีอำนาจในการควบคุมการบริหารงานและมีการเชื่อมโยงการดำเนินงานระหว่างกันในระดับสูง
โดยปัจจัยสนับสนุนอันดับเครดิต อันดับเครดิตของหุ้นกู้ไม่ด้อยสิทธิจะเปลี่ยนแปลงไปตามอันดับเครดิตภายในประเทศของ BAY ทั้งนี้อันดับเครดิตภายในประเทศของ BAY เป็นอันดับเครดิตที่อยู่ในระดับสูงสุด จึงไม่มีปัจจัยใดที่อาจทำให้อันดับเครดิตได้รับการปรับเพิ่ม
สำหรับการปรับลดอันดับอันดับเครดิตสากลสกุลเงินต่างประเทศของระยะยาวของ BTMU น่าจะส่งผลกระทบในเชิงลบต่ออันดับเครดิตของ BAY ซึ่งจะรวมถึงอันดับเครดิตภายในประเทศระยะยาว
อันดับเครดิตของ BAY อาจได้รับผลกระทบในเชิงลบจากการลดลงของโอกาสที่ BTMU จะให้การสนับสนุนแก่ BAY ซึ่งอาจสะท้อนได้จากจากการปรับลดสัดส่วนการถือหุ้นลงอย่างมีนัยสำคัญหรือการลดลงของการเชื่อมโยงในการดำเนินงาน เป็นต้น อย่างไรก็ตามฟิทช์เชื่อว่าเหตุการณ์ดังกล่าวไม่น่าจะเกิดขึ้นในระยะปานกลาง
อันดับเครดิตของ BAY ที่ไม่ได้รับผลกระทบจากการประกาศอันดับเครดิตครั้งนี้ มีดังต่อไปนี้:
– อันดับเครดิตสากลสกุลเงินต่างประเทศระยะยาวที่ ‘A-‘; แนวโน้มอันดับเครดิตเป็นลบ
– อันดับเครดิตสากลสกุลเงินต่างประเทศระยะสั้นที่ ‘F2’
– อันดับความเข็งแกร่งทางการเงินที่ ‘bbb’
– อันดับเครดิตสนับสนุนที่ ‘1’
– อันดับเครดิตภายในประเทศระยะยาวที่ ‘AAA(tha)’; แนวโน้มอันดับเครดิตมีเสถียรภาพ
– อันดับเครดิตภายในประเทศระยะสั้นที่ ‘F1+(tha)’
– อันดับเครดิตภายในประเทศของหุ้นกู้ไม่ด้อยสิทธิไม่มีหลักประกันที่ ‘AAA(tha)’
– อันดับเครดิตภายในประเทศของหุ้นกู้ด้อยสิทธิไม่มีหลักประกัน (ตามเกณฑ์บาเซล 2) ที่ ‘AA+(tha)’
– อันดับเครดิตภายในประเทศของหุ้นกู้ด้อยสิทธิไม่มีหลักประกัน (ตามเกณฑ์บาเซล 3) ที่ ‘AA+(tha)’
 